Abetti gadhah padamelan ingkang baku ing bidhang astronomi lan ngawontenaken kathah panalitèn ing bab planet - planet ingkang alit, komet, lan lintang - lintang sanesipun ingkang wonten ing langit. Ing taun 1874, piyambakipun ndherek ing satunggaling ekspedisi ingkang dipunpandhegani déning Pietro Tacchini kangge nliti satunggaling objek transit Venus kanthi ngginakaken spektroskop. Ing wekdal salajengipun piyambakipun lajeng dados direktur wonten ing Osservatorio Astrofisico ing Arcetri lan dados profesor ing University of Florence. Observatrium Arcetri dipundhirikaken déning GB Donati ing taun 1872, lajeng saperanganipun sampun dipuntilar sasampunipun sedanipun Donati. Dados tugas angengipun ingkang sepisan kangge Abetti inggih punika kangge ndhirikaken satunggaling teleskop ingkang sampun dipunbangun wonten ing lokakarya ing Padua. Lensa objektif ingkang dipunginakaken inggih kanthi diameter doublet 28 cm (11 inci) lan dawanipun focal 533 cm ingkang dipunbangun déning GB Amici ing taun 1839. Kanthi alat punika, Abetti saged pikantuk asiling paningalan bab posisi planet - planet minor, komet, lan lintang.[3]